Båtspinnere

Afridinae 
 Bleninae
 Chloephorinae
 Collomeninae
 Eariadinae
 Eligminae
 Nolinae
 Risobinae
 Westermanniinae

Båtspinnere (Nolidae) er en gruppe av sommerfugler som hører til den artsrike gruppen Noctuoidea. Et viktig kjennetegn, som har gitt opphav til det norske navnet, er at larvene spinner en kokong som har en kjøl langs oversiden og ligner på en hvelvet båt. De fleste båtspinnerne er grå eller brune, små sommerfugler, men noen er mer fargerike.
 Ny klassifikasjon 

Lafontaine og Fibiger (2006) publiserte en ny fylogenetisk klassifikasjon av Noctuoidea, basert både på morfologiske karakterer og analyser av DNA. Deres resultater tyder på at båtspinnerne bør plasseres som en undergruppe av nattfly (Noctuidae).

 Utseende 
Små til middelsstore (vingespenn 16 – 70 mm) sommerfugler, de fleste mindre enn 25 mm i vingespenn. Utseendemessig varierer de ganske mye. En del arter ligner nattfly (Noctuidae), andre minner mer om viklere (Tortricidae) eller mott (Pyralidae). Kroppen er slank til ganske kraftig, hodet forholdsvis lite. Antennene er trådformede. Sugesnabelen er vanligvis velutviklet, labialpalpene er små hos noen undergruppe, store og fremoverrettede hos andre. Vingene er vanligvis avrundede, men hos noen tropiske arter kan forvingenes hjørner være trukket ut til en spiss. Båtmøllene hviler med vingene taklagt over ryggen. De fleste artene har mer eller mindre gråspraglete, men noen har klart grønne vinger, sjeldnere andre farger. Underfamilien duskspinnere (Nolinae) har dusker av oppstående skjell nær forvingenes fremkant. Bakvingene er bleke, ofte silkeaktig glinsende. De har utviklet et høreorgan på sidene av det bakerste mellomkroppsleddet (metathorax). Beina er forholdsvis korte.

 Levevis 
Larvene lever vanligvis på forskjellige busker og løvtrær. Når de skal forvandle seg til puppe, spinner de en karakteristisk, båtformet kokong. De voksne møllene flyr i skumringen eller om natten og suger gjerne nektar eller andre sukkerrike næringsemner, for eksempel honningdugg fra bladlus. En del arter har lydproduserende organer og kan lage sprakende eller knitrende lyder.

 Systematisk inndeling / norske arter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Noctuoidea
 Familien båtspinnere, Nolidae (ev. underfamilie av Noctuidae)
 Underfamilien duskspinnere, Nolinae – små, gråspraglete arter
 Slekten Meganola Dyar, 1898 – ca. 160 arter
 Eikeduskspinner, Meganola strigula (Denis & Schiffermüller, 1775) – på eik, Sørlandet
 Slekten Nola Leach, 1815 – 110 arter
 Båndduskspinner, Nola cucullatella (Linnaeus, 1758) – på rosefamilien, Sørlandet
 Vårduskspinner, Nola confusalis (Herrich-Schäffer, 1847) – på løvtrær, Sørlandet
 Heiduskfly, Nola aerugula (Hübner, 1793) – på løvtrær, funnet en gang i Hedmark
 Myrduskfly, Nola karelica Tengström, 1869 – på hvitlyng og krekling, Øst-Finnmark og Østfold, sjelden
 Underfamilien Chloephorinae
 Slekten viklerspinnere, Nycteola Hübner, 1822 – 40 arter. Små, ligner viklere.
 eikeviklerfly, Nycteola revayana (Scopoli, 1772) – på eik, Sørlandet
 Seljeviklerspinner, Nycteola degenerana (Hübner, 1779) – på selje og store vierarter, langs kysten til Bergen
 Dobbeltlinjet viklerspinner, Nycteola siculana (Fuchs, 1899) – på selje, bare kjent fra Asmaløy i Østfold
 grått viklerspinner, Nycteola asiatica (Krulikowsky, 1904) – på poppel og vier, immigrant som av og til dukker opp i Norge
 Slekten Bena Billberg, 1820 – to arter, klart grønne.
 eikebåtfly, Bena bicolorana (Fuessly, 1775) – på eik, Sørlandet
 Slekten Pseudoips Hübner, 1822 – seks arter, klart grønne.
 Rødfrynset båtspinner, Pseudoips prasinanus (Linnaeus, 1758) – på forskjellige løvtrær, langs kysten til Bergen
 Underfamilien Eariadinae
 Slekten Earias Hübner, 1825 – 40 arter, grønne.
 dvergbåtfly, Earias clorana (Linnaeus, 1761) – på vier, særlig kurvpil, Sørlandet, sjelden 
 Underfamilien Bleninae
 Underfamilien Westermanniinae
 Underfamilien Risobinae
 Underfamilien Collomeninae
 Underfamilien Afridinae
 Underfamilien Eligminae

 Litteratur 
 Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-toftsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
 Lafontaine, J.D. og Fibiger, M. (2006) Revised higher classification of the Noctuoidea (Lepidoptera). The Canadian Entomologist 138: 610-635.
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

 Eksterne lenker 

 Svenska Fjärilar, med bildegalleri
 Norges sommerfugler
 Fauna Europaea Web Service (2004) Fauna Europaea version 1.1, www.faunaeur.org 


Kategori:Dyr formelt beskrevet i 1894
Kategori:Dyr formelt beskrevet av George Hampson